9.8.2023
FI
Euroopan unionin virallinen lehti
L 199/37
(21)
Connect Com väitti, että keskimääräinen hinta kaapelikilometriä kohti ei ollut merkityksellinen indikaattori sen tarkistamiseksi, onko polkumyyntitullit absorboitu, koska kaapelit, joissa on paljon kuituja, ovat kalliimpia kaapelikilometriä kohden kuin kaapelit, joissa on vähän kuituja.
Connect Com väitti, että kaapelikilometrikohtaisen keskihinnan lasku johtui siitä, että myyty tuotevalikoima oli erilainen ennen polkumyyntitullien käyttöönottoa ja sen jälkeen.
(22)
Komissio muistutti, että pyynnön esittäjä käytti Eurostatin Taric-tietokannasta peräisin olevia tutkimuksen kohteena olevan tuotteen tuontihintoja, mikä on tavanomainen käytäntö, koska tilastotiedot kerätään koko tuotekuvauksen eikä yksittäisten tuotelajien perusteella.
Komissio piti tämän perusteella näyttöä riittävänä uuden tutkimuksen aloittamista varten.
Lisäksi todettiin, että Connect Com ei toimittanut mitään näyttöä siitä, että tuontihinnan lasku johtuisi tuotevalikoiman muutoksesta.
Uuden tutkimuksen aikana komissio keräsi yksityiskohtaisempia tietoja tuotelajitasolla tuotevalvontakoodien perusteella ja pystyi vertailemaan samojen tuotelajien hintoja, kuten johdantoosan 40 kappaleessa selitetään.
Näin ollen tämä väite hylättiin.
(23)
Connect Com totesi myös, että mittayksikkö ”kg” tai ”tonnia” ei ollut yleinen kaapelialalla.
Kaapeleiden tavanomaiset mittayksiköt ovat metrejä tai kilometrejä.
(24)
Komissio totesi, että tutkimuksen kohteena olevan tuotteen tuontimäärät ovat saatavilla Eurostatin Tarictietokannassa kaapelikilometrien lisäksi myös tonneina/kilogrammoina, kuten kaikkien muidenkin tuotteiden.
Pyynnön esittäjän pyynnössä ilmoitettiin (asiaankuuluvat) tuontimäärät kumpanakin yksikkönä sekä asiaankuuluva hinta kutakin yksikköä kohti.
Näin ollen tämä väite hylättiin.
(25)
Connect Com väitti, että hintojen huomioon ottaminen vain vuoden 2022 alkupuoliskon loppuun asti, kuten pyynnössä todetaan, johti vääristyneeseen tulokseen, koska hinnat nousivat jälleen kesäkuussa 2022 ja hintojen nousun odotetaan jatkuvan vuoden 2022 jälkipuoliskolla.
(26)
Komissio muistutti, että kun otetaan huomioon pyynnön esittämispäivä, pyynnössä käytetty kehityssuuntausten esittämiseen käytetty ajanjakso, joka päättyi 30 päivänä kesäkuuta 2022, oli viimeisin ajanjakso, jolta pyynnön esittäjillä oli käytettävissään täydelliset tiedot.
Lisäksi komissio arvioi uuden tutkimuksen aikana hintoja absorptio­ tutkimusajanjakson loppuun eli 30 päivään syyskuuta 2022 asti.
Tästä seuraa, että ajanjakso, jona Connect Comin mukaan hinnat nousivat, sisältyi osittain absorptiotutkimusajanjaksoon.
Näin ollen väite hylättiin.
(27)
Connect Com kiisti myös väitetyn hintojen laskun ja tullien käyttöönoton välisen syy-yhteyden.
Se väitti, että hinnat laskivat jyrkästi jo elokuusta 2021 syyskuuhun 2021 ennen tullien käyttöönottoa ja että tämän jälkeen tapahtunut hinnanlasku joulukuun 2021 ja kesäkuun 2022 välillä 10 eurosta 7 euroon ei ollut enää merkittävä eikä liittynyt toimenpiteiden käyttöönottoon.
(28)
Perusasetuksen 12 artiklassa säädetään, että jos on riittävää näyttöä tullien absorboinnista, alkuperäinen tutkimus voidaan aloittaa uudelleen minkä tahansa asianomaisen osapuolen pyynnöstä.
Komissio arvioi pyynnön esittäjän toimittaman näytön, joka osoitti, että Kiinan vientihinnat olivat laskeneet alkuperäisen tutkimusajanjakson jälkeen.
Näiden tietojen perusteella komissio päätti aloittaa uudelleen absorptiotutkimuksen.
Perusasetuksen 12 artiklan 2 kohdassa annetaan komissiolle mahdollisuus ottaa huomioon näyttö, joka koskee alkuperäisen tutkimusajanjakson jälkeen ja ennen tullien käyttöönottoa tapahtunutta hinnan laskua, jonka Connect Com otti esiin.
Tämän vuoksi Connect Comin esittämä väite hylättiin.
1.10 Päätelmien ilmoittaminen
(29)
Komissio ilmoitti 1 päivänä kesäkuuta 2023 niistä olennaisista tosiasioista ja huomioista, joiden perusteella se aikoi ottaa muuttaa Kiinasta peräisin olevien valokaapelien tuontiin sovellettavaa lopullista polkumyyntitullia.
Kaikille osapuolille annettiin määräaika, johon mennessä niillä oli mahdollisuus esittää huomautuksensa tästä ilmoituksesta.
Komissio sai huomautuksia FTT-ryhmältä, ZTT-ryhmältä ja Twentsche (Nanjing) Fibre Optics Ltd:ltä, jäljempänä ’TFO’.